Daniel Braaten

Daniel Omoya Braaten (født 25. mai 1982) er en norsk fotballspiller som fra 31. desember 2020 er klubbløs. Braaten spilte 52 landskamper og scoret 4 mål for landslaget i sine 10 år på landslaget.


== Karriere ==
Daniel Omoya Braaten spilte for Skeid fra han var seks år gammel. Han ble norsk mester med Skeid junior i 1999. Braaten gikk på idrettsfag ved Bjerke videregående skole fra 1998 til 2001, og fikk oppfølging av fotballtreneren Kjell Sverre Hansen Wold både som lærer og trener. Braaten debuterte i 1. divisjon for Skeid i 2000. Han ble tidlig kjent for sitt rykk og gjennombruddskraft, og fikk plass på U18-landslaget. Braaten utdannet seg til massør i løpet av denne tiden.
I 2003 ble Braaten kjent da han egenhendig tok ballen fra egen banehalvdel, rundet Vålerengas kaptein Kjetil Rekdal og skåret 3-1-målet i kvartfinalen i NM. Daniel Fredheim Holm og Braaten var på prøvespill hos den franske toppklubben Lens uten at det ga kontrakt. Rosenborg hadde vært interessert i Braaten en tid. De hadde ham på prøvespill første gang i 2002, og la inn et bud til Skeid på 1,5 millioner i 2003. Skeid hadde Braaten på kontrakt og de hadde flere interessenter. De priset Braaten til seks millioner kroner. Rosenborg valgte å vente til kontraktstiden nærmet seg slutten, og i juli 2004, få måneder før kontrakten gikk ut, ble han kjøpt av Rosenborg for 2,5 millioner kroner.


=== 2007 ===
I februar 2007 ga Braaten beskjed til Rosenborg om at han ikke ville skrive en ny kontrakt med klubben. Grunnen var at han ønsker å bli Bosmannspiller for å øke egne muligheter til å spille for en klubb i utlandet. Braaten ble knyttet til Vålerenga i overgangsrykter, og VG mente at overgangen kunne skje allerede sommeren 2007. Den franske klubben RC Lens var til stede på landskampen mellom Norge og Ungarn, 6. juni, og NRK meldte at det var Braaten de tittet på. 31. juli 2007 ble det meldt at Braaten gikk til den engelske klubben Bolton, for rundt fem millioner kroner.


=== 2008 ===
Etter en vanskelig sesong i England med svært lite spilletid ble Braaten klar for Toulouse F.C. etter å ha signert en treårskontrakt den 25. juni,2008.11. februar 2009 fikk Daniel Braaten igjen tillit hos landslaget og spilte en svært god kamp mot Tyskland, en kamp Norge vant 1–0.


=== 2015 ===
Etter lengre tids prøvespill og treningsopphold med Vålerenga, signerte Braaten for Oslo-klubben i februar 2015.


=== 2016 ===
21. februar signerte Braaten for Sportsklubben Brann etter å ha vært med klubben på treningsopphold i USA.


=== Landslag ===
Braaten fikk også spille på U21-landslaget før han i januar 2004 debuterte på A-landslaget mot Honduras. Året etter scoret han sitt første landslagsmål i en privatlandskamp mot Estland, før han spilte VM-kvalifiseringskamp mot Slovenia 3. september 2005.


== Karriereoversikt ==


== Se også ==
Liste over kjente elever ved Bjerke videregående skole


== Referanser ==


== Eksterne lenker ==
Offisielt nettsted 
(en) Daniel Braaten – kategori av bilder, video eller lyd på Commons 
(en) Daniel Braaten – UEFA 
(fr) Daniel Braaten – LÉquipe 
(en) Daniel Braaten – Transfermarkt 
(en) Daniel Braaten – national-football-teams.com 
(en) Daniel Braaten – WorldFootball.net 
(en) Daniel Braaten – Soccerbase.com 
(en) Daniel Braaten – FootballDatabase.eu 
(en) Daniel Braaten – Soccerway 
(en) Daniel Braaten – EU-Football.info 
(no) Daniel Braaten – Norges Fotballforbund